30 બેન્ક્સની કુલ એનપીએ ગયા વર્ષે 59.3 ટકા હતી, તેમાં ચાલુ નાણાં વર્ષે ત્રીજા ત્રિમાસિક ગાળામાં 34.5 ટકાનો વધારો થયો છે. ડિસેમ્બર, 2016માં એનપીએનો રેશિયો 8.34 ટકા હતો, જે વધીને 9.45 ટકા થયો છે. દરમ્યાન, નાણાં મંત્રાલયે જાહેર ક્ષેત્રની 12 લિસ્ટેડ બેન્ક્સ, જેને આરબીઆઈનાં પ્રોમ્પ્ટ કરેક્ટિવ એક્શન (પીસીએ)હેઠળ સુધારાની પ્રક્રિયામાં છે, તે બેન્ક્સને પોતે કયાં પગલાં લીધાં છે, તે જણાવવા તાકીદ કરી છે. સત્તાવાર સૂત્રોના જણાવ્યા મુજબ નાણાં મંત્રાલય આ બેન્ક્સના વડાઓ સાથે બેઠક યોજશે અને તેમને એનપીએ ઘટાડવા, મૂડી વધારવા તેમજ મુખ્ય ન હોય તેવી પ્રવૃત્તિઓ બંધ કરવા કયાં પગલાં લીધાં છે, તેની માહિતી મેળવશે.